JayJayThrowThrow/commonwealth-wiki-mix huggingface dataset:
संगीत नाटक अकादमी

संगीत नाटक अकादमी भारत की प्रदर्शन कलाओं की राष्ट्रीय अकादमी है, जो भारत सरकार द्वारा संगीत, नृत्य, नाटक और लोक कला के संरक्षण, प्रचार और विकास के लिए स्थापित की गई है। यह संस्कृति मंत्रालय के अधीन एक स्वायत्त संस्था है, जिसका मुख्यालय नई दिल्ली के रवीन्द्र भवन में है।
इतिहास

संगीत नाटक अकादमी की स्थापना ३१ मई १९५२ को भारत सरकार के शिक्षा मंत्रालय के प्रस्ताव द्वारा हुई। १९६१ में इसे सोसाइटीज पंजीकरण अधिनियम, १८६० के तहत पुनर्गठित किया गया। इसने भारतीय संस्कृति की प्रदर्शन कलाओं को राष्ट्रीय और अंतरराष्ट्रीय मंच पर पहचान दिलाई है।
उद्देश्य

अकादमी का उद्देश्य भारतीय संस्कृति में निहित प्रदर्शन कलाओं का संरक्षण और प्रोत्साहन है। इसके प्रमुख कार्य हैं:
शास्त्रीय संगीत, लोक संगीत, शास्त्रीय नृत्य, लोक नृत्य और नाटक का विकास।

*अनुसंधान, अभिलेखन और प्रशिक्षण कार्यक्रमों का संचालन।

*सांस्कृतिक उत्सवों, कार्यशालाओं और विचार-गोष्ठियों का आयोजन।

*कला संस्थाओं को अनुदान और प्रकाशनों को सहायता।
संगठन

अकादमी की सर्वोच्च संस्था महापरिषद् है, जिसमें ४८ सदस्य हैं, जिनमें भारत सरकार, राज्य सरकार, ललित कला अकादमी और साहित्य अकादमी के प्रतिनिधि शामिल हैं। यह १५-सदस्यीय कार्यकारिणी समिति का चुनाव करती है। सभापति की नियुक्ति राष्ट्रपति द्वारा की जाती है, और वर्तमान सभापति शेखर सेन हैं। सचिव की नियुक्ति कार्यकारिणी द्वारा होती है।
पुरस्कार

अकादमी प्रदर्शन कला में उत्कृष्टता के लिए निम्नलिखित पुरस्कार प्रदान करती है:
*संगीत नाटक अकादमी पुरस्कार: विशिष्ट योगदान के लिए।

*संगीत नाटक अकादमी फैलोशिप: जीवनकाल उपलब्धियों के लिए सर्वोच्च सम्मान।

*उस्ताद बिस्मिल्लाह खाँ युवा पुरस्कार: युवा कलाकारों के लिए।

ये पुरस्कार राष्ट्रपति द्वारा प्रदान किए जाते हैं।
प्रभाव

संगीत नाटक अकादमी ने भारतीय संस्कृति की विरासत को संरक्षित करने और विश्व स्तर पर प्रदर्शन कलाओं को प्रचारित करने में महत्वपूर्ण योगदान दिया है। इसके पुरस्कार और आयोजन कला जगत में अत्यंत प्रतिष्ठित हैं।
सन्दर्भ

श्रेणी:संगीत
श्रेणी:नृत्य
श्रेणी:नाटक
श्रेणी:भारतीय संस्कृति
कोटा शिवराम कारन्त

कोटा शिवराम कारन्त (अक्टूबर १० , १९०२ - दिसंबर ९, १९९७) ज्ञानपीठ पुरस्कार विजेता। वह कन्नड लेखक, यक्षगान कलाकार और फिल्म के निदेशक आदि थे। इनके द्वारा रचित एक लोक नाट्य–विवेचन यक्षगान बायलाट के लिये उन्हें सन् १९५९ में साहित्य अकादमी पुरस्कार ([साहित्य अकादमी पुरस्कार कन्नड़|कन्नड़]]) से सम्मानित किया गया।
सन्दर्भ
व्यक्तिगत जीवन

कोटा शिवराम कारंत के मन में बचपन से ही प्रकृति के प्रति बहुत आकर्षण था। स्कूल की पढ़ाई ने उन्हें कभी नहीं बांधा। यही कारण था कि 1922 में गांधीजी की पुकार कान में पड़ते ही वह कॉलेज छोड़कर रचनात्मक कार्यक्रम में लग गए। कुछ ही समय के भीतर उन्हें लगा समाज को सुधारने से पहले लोगों की प्रकृति और सारी स्थिति को समझ लेना बहुत आवश्यक है, अत: वहीं से वह एक स्वतंत्र पथ का निर्माण करने में जुट पड़े उन्होंने अपनी पैनी दृष्टि से बहुत पहले ही भांप लिया था कि वर्तमान शिक्षा प्रणाली में क्या कमी और दोष हैं और फिर अवसर आते ही अपने विचार को व्यावहारिक रूप देने के लिए वह स्वयं पाठ्य पुस्तकें लिखने, शब्दकोशों तथा विश्वकोशों को तैयार करने में जी जान से जुट पड़े। शुरुआत उन्होंने कर्नाटक कला से की और फिर वह संपूर्ण विश्वव्यापी कला तक पहुँच गए।
कला विषयक ज्ञान

अपने कला विषयक ज्ञान के बल पर शिवराम कारंत ने यक्षगान के अंतरंग में प्रवेश करने का साहस किया। कला विषयक क्षेत्र में उनका योगदान महत्त्वपूर्ण माना जाता है। शिवराम कारंत ने अपना ध्यान मानव और उसकी परिस्थिति को देखने पर केंद्रित किया। उनके कई उपन्यास एक के बाद एक प्रकाशित हुए। इससे स्पष्ट होता है कि चारों ओर के वास्तविक जीवन को उन्होंने बहुत सूक्ष्मता के साथ परखा था। सबसे अधिक वह इससे प्रभावित हुए कि बड़ी दु:खद घटनाओं के बीच भी मनुष्य की सहज जीने की इच्छा बनी रहती है।
मूकज्जिय कनसुगलु

श्रेणी:ज्ञानपीठ सम्मानित
श्रेणी:कन्नड़ साहित्यकार
श्रेणी:साहित्य अकादमी द्वारा पुरस्कृत
श्रेणी:पद्म भूषण सम्मान प्राप्तकर्ता
श्रेणी:1902 में जन्मे लोग
श्रेणी:१९९७ में निधन
श्रेणी:साहित्य अकादमी फ़ैलोशिप से सम्मानित‎
श्रेणी:साहित्य अकादमी द्वारा पुरस्कृत कन्नड़ भाषा के साहित्यकार
तकजि शिवशंकर पिल्लै

तकाजी शिवशंकरा पिल्लै (मलयालम : तकऴि शिवशंकरप्पिळ्ळ) मलयालम भाषा के विख्यात साहित्यकार थे। इनके द्वारा रचित एक उपन्यास चेम्मीन के लिये उन्हें सन् १९५७ में साहित्य अकादमी पुरस्कार से सम्मानित किया गया।

१९८४ में उन्हे ज्ञानपीठ पुरस्कार से सम्मानित किया गया।

* तकषि शिवशंकर पिल्लै का वास्तविक नाम के. के. शिवशंकर पिल्लै था।
* उनके आरंभिक शिक्षा गांव में ही हुई इसके बाद सातवीं कक्षा तक की पढ़ाई गांव से 12 किलोमीटर दूर समुद्री तट पर स्थित अंपलप्पुषा स्कूल में हुई। यहां पर अरय समुदाय से तकषि का परिचय हुआ आर्यों का जीवन यापन मतवारी से चलता था।
*1950 में उनकी मां और उससे भी पहले पिताजी की भी मृत्यु हो गई थी।
सन्दर्भ

श्रेणी:मलयालम साहित्यकार
श्रेणी:1912 में जन्मे लोग
श्रेणी:१९९९ में निधन
श्रेणी:१९८५ पद्म भूषण
श्रेणी:ज्ञानपीठ सम्मानित
श्रेणी: भारतीय लेखक
श्रेणी:भारतीय साहित्यकार
विनायक कृष्ण गोकाक

विनायक कृष्ण गोकक (1909-1992) कन्नड़ भाषा के लेखक थे। वो ज्ञानपीठ पुरस्कार विजेता पाँचवे लेखक थे। उनकी सबसे विख्यात कृति भारत सिन्धु रश्मि है। इनके द्वारा रचित एक कविता–संग्रह द्यावा पृथ्वी के लिये उन्हें सन् १९६० में साहित्य अकादमी पुरस्कार (कन्नड़) से सम्मानित किया गया।
सन्दर्भ

श्रेणी:ज्ञानपीठ सम्मानित
श्रेणी:कन्नड़ साहित्यकार
श्रेणी:साहित्य अकादमी फ़ैलोशिप से सम्मानित‎
श्रेणी:साहित्य अकादमी द्वारा पुरस्कृत कन्नड़ भाषा के साहित्यकार
यक्षगान

यक्षगान भारत के कर्णाटक राज्य का एक प्रसिद्द नाट्य रूप है। ये नाटक दक्षिण भारत के दक्षिण कन्नड़, उडुपी, उत्तर कन्नड़, शिमोगा, चिकमंगलूर और कासरगोड के जिलों में प्रचलित है। इस नाट्य में नृत्य, संगीत, संवाद और वेशभूष का प्रयोग किया जाता है। इस विशेष रूप में धार्मिक और पौराणिक कथाओ को प्रदर्शित करने के लिए माना जाता है। इसकी कहानियाँ रामायण, महाभारत, पुराण, भगवद गीता और अन्य प्राचीन महाकाव्यों से ली गई है। यक्षगान दो शब्दों से मिलकर बना है, पहले है यक्ष जिसका मतलब भूत या प्रेत और गान जिसका मतलब है गीत।

इतिहास

यक्षगान की शुरुआत सोलहवीं शताब्दी में हुई थी, और इसकी शुरुआत कर्नाटक के समुद्रतटीय क्षेत्रों में हुई थी। इसे नाट्य पहली बार कर्णाटक के लक्ष्मीनारायण मंदिर में एक मूर्ति पुर दर्शाया गया था। यह भक्ति आंदोलन से प्रभावित था और माना जाता है की श्री मध्वाचार्य के शिष्यों ने इस कला को शुरू किया था। यक्षगाना के कुछ प्रसिद्ध प्राचीन कवी है जैसे अजापुरा विष्णु, श्री पुरंदरदास, पार्थी सुब्बा, और नागिरे सुब्बा। मैसूरु के वडियार राजवंश इस कला के संरक्षक थे। यह नाट्य मंदिरों, अनुष्ठानों, दरबारों और कर्नाटिक संगीत से प्रेरणा लेते हुए विकसित हुआ है । यह नाट्य आज भी कर्णाटक और केरल के कुछ हिस्सों में एक लोकप्रिय और जीवित कलारूप है।

यक्षगान के भाग

यक्षगान कला एक बहुत समृद्ध और सांस्कृतिक नाट्यरूप है। इस कला में कलाकार हिन्दू पौराणिक कथाए जैसे रामायण, महाभारत, हिन्दु पुराण और भगवत गीता का प्रदर्शन करते है। इस कला में बहुत सारी विशेषताऐं है, जैसे नाटक के पहले सारे कलाकार गणेश जी के प्रार्थन करते है। इस नाट्यरूप में कर्नाटिक संगीत के तत्व है, जैसे राग, ताल और संगीत वाद्य। कार्यक्रम के दौरान गायक कविता गाता है और नर्तक नाचता है। नर्तक रंगीन पहनावा और मेकप पहनकर देवताओ और राक्षसों की भूमिका निभाते हैं। इसके साथ ढोलक, हारमोनियम, बांसुरी, घंटिया, जैसे वाद्य बजाए जाते हैं।

यक्षगान के बदलाव

यक्षगान एक बहुत विविध कला रूप है जिसमें बहुत सारी प्रकार है जो अलग अलग क्षेत्रो से आते है। यक्षगान के बहुत सरे प्रकार हे जैसे-

1. मुदालोपाया यक्षगान- कर्णाटक के उत्तरी क्षेत्रों से आता है जैसे तुमकुर, हीरियर, चित्रदुर्गा, मांड्या और अर्सिकेरे

2. पडुवलोपया यक्षगान- पश्चिमी कर्नाटक के क्षेत्रो से आता है जैसे दक्षिण कन्नड़ और बँटवाला

3. टेंकुटिटु- दक्षिणी कर्नाटक और केरल के कुछ हिस्सों से आता है जैसे कासरगोड, मंगलुरु, उडुपी और पुट्टुर

4. बडगुतिट्टू - उत्तरा कन्नड़ और कुन्दपुर जिलों से आता है

5. उत्तरा कन्नदतिट्टु - उत्तर कर्नाटक के जिलों से आता है

यक्षगान एक बहुत ही विविध कला रूप है जिसमें गायन, नृत्य, अभिनय आदि तत्व शामिल हैं। यह कला कर्णाटक राज्य में बहुत लोकप्रिय है और हमारे संस्कृति के लिए बहुत गर्व की बात है। हम सभी को इस संस्कृति की रक्षा करनी चाहिए ताकि आने वाली पीढ़ियां इस कला का आनंद ले सकें।

श्रेणी:शास्त्रीय नृत्य
श्रेणी:संस्कृति
माउस

thumb|right|300px|माउस की भीतरी संरचना
माउस संगणकों में इस्तेमाल होने वाला एक इनपुट उपकरण है। यह कर्सर को चलाकर पटल के वांछित स्थान पर उसे ले जाने तथा इसका नोद्य (बटन) दबाकर उचित विकल्प चुनने में मदद करता है। यह एक छोटा सा यन्त्र है जो कड़े समतल सतह पर हथेली में पकड़कर चलाया जा सकता है। इसमें कम से कम एक नोद्य (बटन) लगा रहता है और कभी-कभी तीन से पाँच नोद्य (बटन) तक लगे रहते हैं। इसमे साधारणत: दो नोद्य तथा पटल (स्क्रीन) पर कर्सर (वैकल्पिक पेंसिल) उपर नीचे ले जाने के लिए एक गोलाकार नोद्य होता है। यह विशेषकर चियोसा (ग्राफिकल यूज़र इन्टरफेस) के लिए महत्वपूर्ण है।यह (GUI) ग्राफिकल यूजर इंटरफेस में सबसे ज्यादा प्रयोग होने वाली प्वाइंटर इनपुट डिवाइस है जिसको नई तकनीक में 1980 के बाद ही लाया गया |

जब हमें कम्प्यूटर पर दिखाई दे रही किसी वस्तु को छूना या उसे चुनना होता है तो ऐसा हम माउस की मदद से करते हैं। माउस को हिलाने से उसके नीचे लगा गोलाकार पहिया स्क्रीन पर दिख रही पेंसिल/तीर (कर्सर) को उपर या नीचे जाने का निर्देश भेजता है। जब हम माउस के उपर लगे बटन को दबाते हैं तो उस वक्त पटल पर तीर जिस वस्तु के उपर होता है वह चुन ली जाती है। जैसे इस पृष्ठ पर दिये हुए किसी कडी तक हमें जाना है तो अपने माउस को हिलाकर तीर को वहाँ तक ले जाना होगा। फिर बटन दबाकर (क्लिक करने) से हम उस कडी को चुनते हैं।
बाहरी कड़ियाँ

* The Earliest Computer Mice
* The Xerox Alto ball mouse and Star optical mouse
* Primary Material on the Apple Mouse
* Optical Mouse technology review: Tech specs on current optical mice
* A review of a modern laser-based mouse: the MX1000
* SRI mouse
* MouseSite including 1968 demonstration
* Mouse Interrupts in DOS
* The PS/2 mouse interface – Detailed description of the data protocol, including the Microsoft Intellimouse wheel-and-five-buttons extensions
* Serial-port mouse protocols
* HwB - Mouse pinouts
* Repair4Mouse - A survey of do-it-yourself guides for repairing and modding computer mice.
* howstuffworks.com article on how computer mice work
* Full Form of Mouse https://skjobalert.in/mouse-full-form/

* mouse ke anya model
* माउस क्या होता है ? इसका कार्य क्या होता है और यह कितने प्रकार के होते हैं ? जाने हिंदी मे..


श्रेणी:कंप्यूटर
श्रेणी:हार्डवेयर
श्रेणी:संगणक अभियान्त्रिकी
श्रेणी:तकनीकी और अभियान्त्रिकी
श्रेणी:संगणक निवेश यंत्र
सम्प्रदाय

पन्थ/सम्प्रदाय के अर्थ में धर्म के लिए धर्म (पंथ) देखें।
----
एक ही धर्म की अलग अलग परम्परा या विचारधारा मानने वालें वर्गों को सम्प्रदाय कहते है। सम्प्रदाय हिंदू, बौद्ध, ईसाई, इस्लाम आदि धर्मों में मौजूद है। सम्प्रदाय के अन्तर्गत गुरु-शिष्य परम्परा चलती है जो गुरु द्वारा प्रतिपादित परम्परा को पुष्ट करती है।
हिन्दू धार्मिक सम्प्रदाय

: शैवाश्च वैष्णवाश्चैव शाक्ताः सौरास्तथैव च ।
: गाणपत्याश्च ह्यागामाः प्रणीताःशंकरेण तु ॥ -- देवीभागवत ७ स्कन्द

*(१) शैव सम्प्रदाय
*(२) वैष्णव सम्प्रदाय
*(३) शाक्त सम्प्रदाय
*(४) सौर सम्प्रदाय
*(५) गाणपत सम्प्रदाय
**(क) मत्स्येन्द्रमत नाथ सम्प्रदाय
**(ख) शांकरमत दशनामी सम्प्रदाय
*(६) महानुभाव सम्प्रदाय
बौद्ध धर्म के सम्प्रदाय

* थेरवाद
* महायान
* वज्रयान
* झेन
* नवयान
इस्लाम के सम्प्रदाय

* शिया
* सुन्नी
* अहमदिया
जैन धर्म के सम्प्रदाय

* श्वेतांबर
* दिगंबर
ईसाई धर्म के सम्प्रदाय

* रोमन कैथोलिक
* प्रोटेस्टेंट संप्रदाय
* ऑर्थोडॉक्स
* Apostle
* Paster


श्रेणी:धर्म
शिक्षापत्री

शिक्षापत्री स्वामीनारायण संप्रदाय का मूल ग्रन्थ है। यह संस्कृत में है और इसमें २१२ श्लोक हैं। इसकी रचनाकार भगवान स्वामीनारायण हैं। इसकी रचना वड़ताल में ११ फ़रवरी १८२६ को की गयी।
बाहरी कड़ियाँ

* सर्वजीवहितावह ग्रंथ : शिक्षापत्री (डॉ॰ दीक्षित परमार)
* An English translation of the Shikshapatri with further analysis - Swaminarayan Sampraday
* English version of the Shikshapatri with images
* BAPS - Pictorial Shikshapatri for Children
* Digital Shikshapatri Provides a wide variety of online resources which set the Shikshapatri in its historical, cultural and religious context - The oldest copy of the Shikshapatri in the world today is shown, in digital form.
* provides a shikshaparti in Gujarati by Gadhada Swaminarayan temple.

श्रेणी:स्वामीनारायण संप्रदाय
श्रेणी:हिंदू ग्रंथ
राष्ट्रपाल

अंगूठाकार|युवा राष्ट्रक्रांती संघ

राष्ट्रपाल डी. इंगले ये एक सामान्य व्यक्तीत्व है.जो ऊनका जन्म महाराष्ट्र के अकोला जिल्हे के निपाणा गाव। मे एक मध्यम वर्ग १०जून१९८१ मे हुवा.
आंतरजातीय विवाह विकास संस्था, युवा राष्ट्रक्रांती संघ और अपने पत्रकारीता एवं काव्यराष्ट्र के माध्यम से भारत मे पनपती हुई जातीयता एंव सांप्रदयीकता को जड से खत्म करवाने के लिये कार्य कर रहे है.
भारत एक विशाल खंडप्राय युवा राष्ट्र होकर आज २१ वि सदी मे कदम रखने के बाद आज भी भारत के कुछ मनुवादी विचारधारा के लोगो ने जातीयता एंव छुआ-छुत को अपने सिनेसे लगाकर रखा है।
आज भी हर तरफ छुआ-छुत की परछाई दिखाई दे रही है.आज भी भारत मे आंतरजातीय विवाह करने वालो को समानता से नही देखा जाता। आंतरजातीय विवाह करने वालो पर आज भि अन्याय-अत्याचार होते है ऊनके खिलाफ आवाज ऊठाने के लिए और उन्हे न्याय दिलाने हेतू आंतरजातीय विवाह करने वाले युवा एंवम युवती को संवैधानिक रूपसे ऊनके अधिकार दिलाने के लिए और ऊनके ऊत्थान के लिए वे कार्य करते है.भारतीय संविधान संहिता १७ के अनुसार भारत से छुआछुत समाप्त कर दि गयी है,पर फिर भी आज हमे जातीयता जैसे नीच परंपरा के नाम से गुजराना पड रहा है.

भारत मे काव्यराष्ट्र एवं युवा राष्ट्र संघ के माध्यम से समाज के प्रति सदभावना स्थापित करणे हेतू संघटन का निर्माण करके युवाओ को जोडने का कार्य कर रहे है।
युवा राष्ट्रक्रांति संघ की स्थापना

महाराष्ट्र मे 14 अप्रेल2014 मेयुवा राष्ट्रक्रांती संघ एक
गैरराजनीतीक संघटन का निर्माण करके युवाओ को एक कर रहे है। डॉ बाबासाहब आंबेडकर तथा छत्रपती शिवाजी महाराज के विचारोसे प्रेरणा से जुडकर यह कार्य कर रहे हैं। भारत को स्वतंत्रता मिलके आज 70 साल पुरे हुवे है फिर भी भारत के सच्चे मुलनिवासी का उत्थान नहीं हुवा हैं आज भी देश के SC,ST, NT, VJNT और OBC विकास से कोसो दूर है।
देश मे स्वतंत्रता के पहले गांधीवाद और आंबेडकरवाद ही दोनो वैचारिक शत्रू थे पर आज गांधीवाद, आंबेडकरवाद तथा कट्टर हिंदुवाद ने भी जनम लिया है
1925 मे डॉ हेगडेवार साहब ने राष्ट्रीय स्वयंसेवक संघ RSS नाम का जहाल हिंदुत्ववादी संघटन का निर्माण किया था जो आज देश पर हुकूमत कर रहे है। भारत देश की आबादि आज दुनिया की सबसे बडी आबादि वाले दुसरे देश मे गीना जाता है। आज के तारीख मे देश की आबादि 138 करोड 55लाख 21 हजार से जादा हुई है। जहाँ SC-16.6 ST-8.6 दोनो मिलाकर 25.2 होती है जहाँ कुल SC-ST की 34 करोड से जादा होती है वही OBC की आबादी 45-से52 % है जो 69 करोड के आस-पास जाती है जहाँ SC, ST, OBC मिलकर103 करोड होकर भी फिर भी देश इन मूल निवासी बहुसंख्याक आबादी के हाथ नहीं है। यही सोंचकर युवाओ को संघटित कर रहे है
महानन्द

महानन्द प्राचीन भारत के शिशुनाग वंश के अंतिम राजा थे। यह वंश प्राचीन भारत के उन क्षेत्रों पर शासन करता था जो पाटलिपुत्र (वर्तमान पटना, बिहार) नगर के आसपास स्थित थे।
जीवन

पुराण, नंदिवर्धन को शिशुनाग वंश का नौवाँ राजा और उनके पुत्र महानन्द को दसवाँ तथा अंतिम शिशुनाग राजा बताते हैं। महानन्द की हत्या उनके एक नाजायज पुत्र महापद्म नन्द ने की थी, जो उनकी एक शूद्र पत्नी से उत्पन्न हुआ था।
जीवन

महानन्द शिशुनाग वंश का अन्तिम शासक था, उसकी हत्या उसी के पुत्र महापद्म नन्द द्वारा नगर विहार के दौरान कर दी गई थी। जिसने आगे चल कर नन्द वंश की स्थापना की।
सन्दर्भ

श्रेणी:नंद साम्राज्य
गांधारी

गांधारी महाभारत में कुरु वंश की राजमाता थी। वो महाराज धृतराष्ट्र की पत्नी थी और प्रमुख खलनायक दुर्योधन की माँ थीं। गांधारी देख सकती थीं लेकिन पति के आँखों से विकलांग होने के कारण उन्होंने खुद की आँखों पर भी हमेशा के लिए एक पट्टी बाँध ली थी। महाभारत के अनुसार वो सौ पुत्रों की माता थीं।

गंधार की राजकुमारी होने की वजह से इनका नाम गांधारी पड़ गया था। धृतराष्ट्र के जन्मांध होने के कारण ही विवाहोपरांत गांधारी ने आजीवन अपनी आँखों पर पट्टी बांधे रखने की प्रतिज्ञा की थी। अपने पति का दुख समझने के लिए और उसके दुख मे शामिल होने के लिए गांधारी ने भी अपने आप को अंधा बना दिया। लेकिन गांधारी ने अपने पुरे जीवन में इस प्रतिज्ञा को दो बार तोडा था।
सन्दर्भ

श्रेणी:महाभारत के पात्र
लव

से युद्ध करते हुए। यह कुर्मी समाज संबधित है]]
लव या लौह अर्थात कण या लोहा, तमिल: இலவன், मलय: तिलावी, इंडोनेशियाई: लाव, ख्मेरी: जुपलक्स, लाओ: फ्रा लाओ, थाई: फ्रा लोप, तेलुगु: లవుడు) अपने जुड़वां भ्राता कुश के साथ हिन्दू भगवान राम की भार्या सीता के पुत्र थे। ऐतिहासिक तथ्यों के अनुसार ये लवपुरी के संस्थापक थे, जो वर्तमान में पाकिस्तान स्थित शहर लाहौर है।
लाहौर के किले में इनका एक मंदिर भी बना हुआ है। दक्शःइण-पूर्व एशियाई देश लाओस एवं थाइ नगर लोबपुरी, दोनों ही उनके नाम पर रखे गए स्थान हैं।
लाहौर की स्थापना एवं बाद का इतिहास

ये दोनों भाई लौह (या लव) और कुश यशस्वी हुए और इन्होंने क्रमशः लाहौर (पुरातन काल में लौहपुरी या लवपुरी कहा जाता था) एवं कसुर (पुरातन काल में कुशपुरी कहा जाता था) नगरों की स्थापना की थी।

पाकिस्तान में पंजाब के लाहौर के शाही किले के भितर लव का एक मंदिर भी स्थित है। यह मन्दिर आलमगीरी दरवाजे के निकट स्थित है, जहां लाहौर किले का पुराना कारागार हुआ करता था।
इन्हें भी देखें

* लव कुश समीकरण
सन्दर्भ
बाहरी कड़ियाँ

श्रेणी:रामायण के पात्र
दोआब

thumb|300px|भारत का प्रसिद्ध दोआब : गंगा-यमुना का दोआब
thumb|400px|उत्तरी भारतीय उपमहाद्वीप के प्रसिद्ध दोआब
दोआब दो नदियों के बीच के क्षेत्र को कहते हैं। यह 'दो' और 'आब' (यानि 'पानी') शब्दों के जोड़ से बना है, जैसे गंगा और यमुना के बीच की भूमि। दुनियाँ में इस प्रकार के अनेक दोआब हैं, जैसे दजला और फरात का दोआब
क्षेत्र आदि। पर भारत में दोआब विशेष रूप से गंगा और यमुना के मध्य की भूमि को ही कहते हैं, जो उत्तर प्रदेश में शिवालिक पहाड़ियों से लेकर इलाहाबाद में दोनों नदियों के संगमस्थल तक फैला हुआ है। निम्न दोआब, जो इटावा जिले से लेकर इलाहाबाद तक फैला है, अंतर्वेद कहलाता है दो नदियों के बीच का स्थल भाग होता है
गंगा-यमुना का दोआब

गंगा यमुना के दोआब के अंतर्गत सहारनपुर, मुजफ्फरनगर शामली,बागपत,मेरठ, बुलन्दशहर, अलीगढ़ जिले संपूर्ण तथा मथुरा, आगरा, एटा, मैनपुरी, जिलों के कुछ भाग एवं इटावा, फर्रुखाबाद, कानपुर, फतेहपुर, इलाहाबाद के अधिकांश भाग आते हैं। इसमें अधिकांश उपजाऊ जलोढ़ मिट्टी मिलती है। यह क्षेत्र ऊपरी गंगा, निम्न गंगा तथा पूर्वी यमुना नहर के द्वारा सींचा जाता है। गेहूँ उत्पादन में यह उत्तर प्रदेश का प्रमुख क्षेत्र है। केवल नदियों के किनारेवाले भागों में तंग घाटी मिलती है। इसमें कहीं कहीं छोटे मोटे ऊसर तथा ढाक के जंगल भी हैं। इस दोआब में कानपुर, हाथरस, मेरठ, सहारनपुर, इटावा औरैया आदि प्रमुख नगर है, जो व्यापार में काफी उन्नत हैं। रेलों का जाल चारों तरफ फैला हुआ है। यहाँ जनसंख्या काफी घनी है, क्योंकि यहाँ सभी प्रकार की कृषि होती है और यातायात के साधन आदि उत्तम हैं। जलवायु भी उत्तम है।
भारतीय उपमहाद्वीप के अन्य दोआब

भारतीय उपमहाद्वीप के उत्तरी क्षेत्र में बहुत से प्रसिद्ध दोआब हैं:
* उत्तर भारत में यदि बिना किसी नदी के नाम के साथ केवल दोआब कहा जाए तो यह गंगा और यमुना के बीच के क्षेत्र का नाम है।

* सिन्धु नदी और झेलम नदी के बीच का क्षेत्र सिंध सागर दोआब कहलाता है।

* झेलम नदी और चेनाब नदी के बीच का क्षेत्र जेच दोआब कहलाता है।

* चेनाब नदी और रावी नदी के बीच का क्षेत्र रेचना दोआब कहलाता है।

* रावी नदी और ब्यास नदी के बीच का क्षेत्र बारी दोआब कहलाता है।

* ब्यास नदी और सतलुज नदी के बीच का क्षेत्र बिस्त दोआब कहलाता है।
इन्हें भी देखें

* नदी
सन्दर्भ

श्रेणी:भौगोलिक क्षेत्र
श्रेणी:भूगोल शब्दावली
श्रेणी:प्रादेशिक भूगोल
श्रेणी:भारत के क्षेत्र
शल्य

शल्य माद्रा (मद्रदेश) के राजा थे महाराज पांडु इनके बहनोई थे | और नकुल व सहदेव के मामा थे। महाभारत में दुर्योधन ने उन्हे छल द्वारा अपनी ओर से युद्ध करने के लिए राजी कर लिया। उन्होने कर्ण का सारथी बनना स्वीकार किया और कर्ण की मृत्यु के पश्चात युद्ध के अंतिम दिन कौरव सेना का नेतृत्व किया और उसी दिन युधिष्ठिर के हाथों मारे गए। इनकी बहन माद्री, कुंती की सौत थीं और पाण्डु के शव के साथ चिता पर जीवित सती हो गई थीं।

कर्ण का सारथी बनते समय शल्य ने यह शर्त दुर्योधन के सम्मुख रखी थी कि उसे स्वेच्छा से बोलने की छूट रहेगी, चाहे वह कर्ण को भला लगे या बुरा। वे कर्ण के सारथी तो बन गये किन्तु उन्होने युधिष्ठिर को यह भी वचन दे दिया कि वे कर्ण को सदा हतोत्साहित करते रहेंगे। (मनोवैज्ञानिक युद्ध) दूसरी तरफ कर्ण भी बड़ा दम्भी था। जब भी कर्ण आत्मप्रशंसा करना आरम्भ करता, शल्य उसका उपहास करते और उसे हतोत्साहित करने का प्रयत्न करते। शल्य ने एक बार कर्ण को यह कथा सुनाई-
: एक बार वैश्य परिवार की जूठन पर पलने वाला एक गर्वीला कौआ राजहंसों को अपने सम्मुख कुछ समझता ही नहीं था। एक बार एक हंस से उसने उड़ने की होड़ लगायी और बोला कि वह सौ प्रकार से उड़ना जानता है। होड़ में लंबी उड़ान लेते हुए वह थक कर महासागर में गिर गया। राजहंस ने प्राणों की भीख मांगते हुए कौए को सागर से बाहर निकाल अपनी पीठ पर लादकर उसके देश तक पहुंचा दिया। शल्य बोला-'इसी प्रकार कर्ण, तुम भी कौरवों की भीख पर पलकर घंमडी होते जा रहे हो।' कर्ण बहुत रुष्ट हुआ, पर युद्ध पूर्ववत चलता रहा।
सन्दर्भ
इन्हें भी देखें

* शल्य पर्व
* शल्यचिकित्सा
बाहरी सम्पर्क

श्रेणी:महाभारत के पात्र
हिमस्खलन

thumbnail|right|300px|हिमालय में होता एक हिमस्खलन
हिमस्खलन (avalanche) किसी ढलान वाली सतह पर तेज़ी से हिम के बड़ी मात्रा में होने वाले बहाव को कहते हैं। यह आमतौर पर किसी ऊँचे क्षेत्र में उपस्थित हिमपुंज में अचानक अस्थिरता पैदा होने से आरम्भ होते हैं। शुरु होने के बाद ढलान पर नीचे जाता हुआ हिम गति पकड़ने लगता है और इसमें बर्फ़ की और भी मात्रा शामिल होने लगती है।
कारण

हिमपुंज में शुरु की अस्थिरता होने के कई कारण हो सकते हैं। सम्भव है कि ढलान के ऊपर हिम की मात्रा इतनी बढ़ गई हो कि वह खिसकने की सीमा पर हो, और इस स्थिति में उसपर वर्षा या और हिमपात हो जाए। कभी-कभी हिमपुंज के ऊपर से गुज़रते हुए स्की करते लोग, स्नोमोबाईल या जानवर हो सकते हैं। बम विस्फोट और भूकम्प से भी हिमस्खलन हो सकता है। एक आम धारणा है कि लोगों के चिल्लाने या ऊँची अवाज़ करने से भी हिमस्खलन हो सकता है लेकिन वैज्ञानिक इसका खंडन करते हैं क्योंकि ध्वनियों का दबाव इतना नहीं होता कि हिमस्खलन कर सके।
इन्हें भी देखें

* हिमपुंज
* भूस्खलन
सन्दर्भ

*
श्रेणी:मौसम संकट
असुर

right|thumb|250px|मैसूर में महिषासुर की प्रतिमा
हिन्दू धर्मग्रन्थों में असुर वे लोग हैं जो 'सुर' (देवताओं) से संघर्ष करते हैं। धर्मग्रन्थों में उन्हें शक्तिशाली, अतिमानवीय, अर्धदेवों के रूप में चित्रित है। असुर का अर्थ होता है जो सुर ( देवता )‌ नहीं हैं। प्राचीन ग्रंथों और पुराणों में असुर तीन प्रकार के बताए गए हैं दैत्य , दानव और राक्षस इनके अतिरिक्त भूत , प्रेत आदि बुरी आत्मों को भी असुर की श्रेणी में ही रखा गया है। जिस प्रकार असुर तीन प्रकार के बताए गए हैं उसी प्रकार असुरों की‌ माता भी तीन हैं। दैत्यों की माता दिति , दानवों की माता दनु और‌ राक्षसों की माता सुरसा। यह शब्द भाषायी रूप से भारतीय-ईरानी लोगों और पूर्व-पारसी धर्म युग के शब्द "अहुर" सेसंबंधित माना जाता है।

'असुर' शब्द का प्रयोग ऋग्वेद में लगभग १०५ बार हुआ है। उसमें ९० स्थानों पर इसका प्रयोग 'शोभन' अर्थ में किया गया है और केवल १५ स्थलों पर यह 'देवताओं के शत्रु' का वाचक है। 'असुर' का व्युत्पत्तिलभ्य अर्थ है- प्राणवंत, प्राणशक्ति संपन्न ('असुरिति प्राणनामास्त: शरीरे भवति, निरुक्ति ३.८) और इस प्रकार यह वैदिक देवों के एक सामान्य विशेषण के रूप में व्यवहृत किया गया है। विशेषत: यह शब्द इंद्र, मित्र तथा वरुण के साथ प्रयुक्त होकर उनकी एक विशिष्ट शक्ति का द्योतक है। इंद्र के तो यह वैयक्तिक बल का सूचक है, परंतु वरुण के साथ प्रयुक्त होकर यह उनके नैतिक बल अथवा शासनबल का स्पष्टत: संकेत करता है। असुर शब्द इसी उदात्त अर्थ में पारसियों के प्रधान देवता 'अहुरमज़्द' ('असुर: मेधावी') के नाम से विद्यमान है। यह शब्द उस युग की स्मृति दिलाता है जब वैदिक आर्यों तथा ईरानियों (पारसीकों) के पूर्वज एक ही स्थान पर निवास कर एक ही देवता की उपासना में निरत थे। अनंतर आर्यों की इन दोनों शाखाओं में किसी अज्ञात विरोध के कारण फूट पड़ी गई। फलत: वैदिक आर्यों ने 'न सुर: असुर:' यह नवीन व्युत्पत्ति मानकर असुर का प्रयोग दैत्यों के लिए करना आरंभ किया और उधर ईरानियों ने भी देव शब्द का ('द एव' के रूप में) अपने धर्म के दानवों के लिए प्रयोग करना शुरू किया। फलत: वैदिक 'वृत्रघ्न' (इंद्र) अवस्ता में 'वेर्थ्रोघ्न' के रूप में एक विशिष्ट दैत्य का वाचक बन गया तथा ईरानियों का 'असुर' शब्द पिप्रु आदि देवविरोधी दानवों के लिए ऋग्वेद में प्रयुक्त हुआ जिन्हें इंद्र ने अपने वज्र से मार डाला था। (ऋक्. १०।१३८।३-४)।

शतपथ ब्राह्मण की मान्यता है कि असुर देवदृष्टि से अपभ्रष्ट भाषा का प्रयोग करते हैं (तेऽसुरा हेलयो हेलय इति कुर्वन्त: पराबभूवु:)। पतंजलि ने अपने 'महाभाष्य' के पस्पशाह्निक में शतपथ के इस वाक्य को उद्धृत किया है। शबर स्वामी ने 'पिक', 'नेम', 'तामरस' आदि शब्दों को असूरी भाषा का शब्द माना है। आर्यों के आठ विवाहों में 'आसुर विवाह' का संबंध असुरों से माना जाता है। पुराणों तथा अवांतर साहित्य में 'असुर' एक स्वर से दैत्यों का ही वाचक माना गया है।
इन्हें भी देखें

*असुर (आदिवासी)
*शुक्राचार्य - असुरों के गुरु
*वरुण
*वृत्रासुर
*देवासुर संग्राम


असुर
*
मन्दिर देवस्थान

मन्दिर देवस्थान

हिंदू धर्म (सनातन संस्कृति) में जिन स्थानों पर देवी देवताओं की मूर्ति विग्रह स्थापित होता है और वहां उनकी पूजा, उपासना की जाती है उसे मंदिर देवस्थान कहते हैं।।

मंदिर देवस्थान अर्थात् ( सनातन संस्कृति ) हिंदू धर्म और समाज की आस्था का केंद्र
*हिन्दू तीर्थों की सूची
*भारत के मेलों की सूची
इन्हें देखें

https://web.archive.org/web/20190711010149/https://en.m.wikipedia.org/wiki/List_of_states_and_territories_of_India_by_number_of_places_of_worship